लोरमी. ग्राम बम्हनी के वार्ड क्रमांक 9 में लगा हैंडपंप छह साल से खराब है। यहां महिलाओं को एक किलोमीटर दूर से पानी लाना पड़ रहा। इसकी शिकायत पर भी कार्रवाई नहीं हो रही। टॉयलेट के उपयोग पर गुस्साई महिलाओं ने कहा पीने व खाना बनाने के लिए तो गांव में पानी नहीं हैं,दूर जंगल के नाले से लाना पड़ रहा है। इसके लिए कहां से लेकर आएं। नहाने के लिए गांव के ही पुरूषों की भीड़ लगी रहती है....
ग्राम कटामी के आश्रित ग्राम बम्हनी के दैहानपारा में हैंडपंप तो है पर 6 साल से खराब है। ग्रामीणों ने बताया इसकी शिकायत कई बाद अधिकारियों से की गई। इसके बाद इसे ठीक करने पीएचई के कुछ कर्मचारी गांव आए। उन्होंने पंप को ठीक तो नहीं किया पर इसके ऊपर लगे सामानों को निकालकर अपने साथ ले गए। इसके बाद भी कई बार शिकायत की गई। इसके बाद भी इसे ठीक करने कोई ध्यान नहीं दे रहे हैं। गांव में एक और हैंडपंप है जो साल भर से खराब है। इसकी कई बाद शिकायत के बाद एक महीना पहले इसे बनाने पाइप लाकर रखे हैं। इसके बाद हैंडपंप को ठीक करने कोई नहीं आ रहा है। महिलाओं ने बताया पानी भरने के लिए एक किलोमीटर दूर स्कूलपारा के पास जाना पड़ रहा है। वहां नहाने के लिए गांव के ही पुरूषों की भीड़ लगी रहती है। इसकी वजह से काफी दिक्कतें होगी है। नहाने और खाना पकाने वहीं से हर रोज पानी लेकर आना पड़ता है। महिलाओं ने सवाल उठाए कि घर में नहाने व पीने के लिए तो पानी मिल नहीं रहा। ऐसे में कैसे टॉयलेट का उपयोग करेंगी तो इसके लिए पानी कहां से आएगा।
कसनई नाला व तालाब का पानी पी रहे ग्राम बाेईरहा के ग्रामीण...
ग्राम बोईरहा में लगे हैंडपंप का भूजल स्तर काफी नीचे चला गया है। इसमें काफी देर से पानी निकलने के बाद के जल्दी ही सुखकर पानी देना बंद कर देता है। इसकी वजह से ग्रामीणों पीने के लिए तालाब के पानी का उपयोग कर रहे है। बेरियर चेक पोस्ट एटीआर रिजर्व वन परिक्षेत्र लोरमी के भाग 1-2 के पास बसे लोगों को पानी लेने आधा किलोमीटर दूर कसनई नाला जाना पड़ता है।
गांव में मूलभूत सुविधाएं भी नहीं...
ग्राम बम्हनी के वार्ड क्रमांक 9 सचिवपारा के ग्रामीणों ने बताया यहां न तो लाइट है और न ही सीसी रोड है। बारिश होने पर रोड में पानी जमा हो जाता है। इसमें कीचड़ होने से लोगों को आवाजाही में दिक्कत होती है। ग्रामीणों ने कई बाद बिजली और रोड बनाने की मांग की है, इसके बाइ भी कोई पहल नहीं की जा रही है। इसे लेकर लोगों में नाराजगी है।
वनांचल में हैंडपंपों का रखरखाव आज तक नहीं हो पा रहा है...
अचानकमार टाईगर रिजर्व के साथ ही लोरमी ब्लाॅक के वनांचल में ग्रामीणों को साफ पानी की सुविधा देने हैंडपंपों की तो खोदाई कराई गई है। पर इनका नियमित रखरखाव नहीं हो रहा है। इसकी वजह से गई गांवों के हैंडपंप महीनों से खराब पड़े हैं। शिकायतों के बाद भी इनका सुधार नहीं हो रहा। कहीं कहीं तो भूजल स्तर के नीचे चले जाने से भी हैंडपंपों से पानी कम मिल रहा है।
ग्राम बम्हनी में हैंडपंप खराब है तो इसको जल्दी ठीक कराने प्रयास होगा...
अन्वेष घृतलहरे, एसडीएम लोरमी के अनुसार ग्राम बम्हनी में हैंडपंप खराब है तो इसको जल्दी ठीक करवाने का प्रयास किया जाएगा, ग्राम बोईरहा के हैंडपंप को पीएचई विभाग को सुधारने के लिए कहा गया है। वनांचल में जहां भी हैंडपंप खराब हैं उसकी जानकारी लेकर सुधार कार्य करवाया जाएगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva